बुन्देलखण्ड : 14 फरवरी 2010 को प्रान्तीय अध्यक्ष ई. मैथिली शरण गुप्ता की अध्यक्षता में केन्द्रीय ग्रामीण विकास राज्य मन्त्री प्रदीप जैन आदित्य के मुख्य आतिथ्य एवं राष्ट्रीय अध्यक्ष माननीय रवीन्द्रपाल शर्मा, राष्ट्रीय वित्तमन्त्री हरीश जिन्दल एवं राष्ट्रीय चेयरमैन संस्कृति सप्ताह जीवन राम गुप्ता के विशिष्ट आतिथ्य में प्रान्तीय अधिवेशन सम्पन्न हुआ। प्रान्तीय महासचिव डा. संजीव जैन कण्डकी ने प्रान्तीय आख्या प्रस्तुत की एवं वर्ष 2009-2010 में बनाये गये विकास मित्रों का राष्ट्रीय अध्यक्ष द्वारा सम्मान कराया। राष्ट्रीय वित्तमन्त्री हरीश जिन्दल ने परिषद् के विकास मित्र एवं विकास रत्न से एकत्रित धनराशि के उपयोग की व्याख्या करते हुये अधिक से अधिक सदस्यों को इस कार्यक्रम से जुड़ने की अपील की। कार्यक्रम के द्वितीय सत्र में मुख्य अतिथि के रूप में पण्डित रमेश शर्मा अध्यक्ष बुन्देलखण्ड विकास निगम राज्यमन्त्री उ.प्र. सरकार ने झांसी की सभी शाखाओं के कार्यक्रमों की विशेष रूप से सराहना की। कार्यक्रम में प्रान्तीय महिला संयोजिका श्रीमती प्रेमलता गुप्ता, रामकुमार लोइया, ई. एम.एन. गुप्ता, अनूप सहगल का विशेष सहयोग रहा।